સવાલ આપના જવાબ ટેક્સ ટુડે એક્સપર્ટ ના (આ કૉલમ દર સોમવારે પ્રસિદ્ધ થશે)27th જાન્યુઆરી 2020 - Tax Today
તારીખ: -27th જાન્યુવારી 2020
1. અમારા અસીલ દૂધ, બટર, પનીર બનાવતો ડેરી ઉત્પાદન ને લાગતો ધંધો ધરાવે છે. તેઓ મશીનરીની ખરીદી કરે છે. આ મશીનરી ઉપરની ઈન્પુટ ટેક્સ ક્રેડિટ મળી શકે? તેઓના ધંધા માં પનીર કરપાત્ર છે. દૂધ, બટર બંને કરમુક્ત છે. નિર્મલ પટેલ, બોટાદ
જવાબ: જી.એસ.ટી. કાયદા ની કલમ 16(2) હેઠળ તમો કરપાત્ર વેચાણ ના સપ્રમાણ ક્રેડિટ કેપિટલ ગુડ માટે લઈ શકો છો. આ ક્રેડિટ માસિક ધોરણે ના ટર્નઓવર મુજબ ગણવાની રહે.
2. ઉપરોક્ત મશીનરી 2 વર્ષ પછી વેચવાની થાય તો તે સમયે વેચાણ ઉપર શું જી.એસ.ટી. ભરવો પડે? નિર્મલ પટેલ, બોટાદ
જવાબ: મશીનરી જો 2 વર્ષ માં વેચવામાં આવે તો તેના ઉપર, જી.એસ.ટી. ઉઘરાવવી ને ભરવાની જવાબદારી આવે. આ કિસ્સામાં આઉટપુટ ટેક્સ, રિમેનિંગ લાઈફ (વધેલ આયુષ્ય) ની રિવર્સ કરવા પાત્ર ઈન્પુટ ટેક્સ બંનેમાથી જે વધુ હોય તે ભરવા પાત્ર બને.
3. અમારા એક અસીલ જે જી.એસ.ટી. માં નોંધાયેલ છે તેઓ સોના ચાંદી ના દાગીનાનો વેપાર કરે છે. તેઓ રેગ્યુલર સ્કીમમાં છે. તેઓ ગ્રાહક પાસેથી જૂનું સોનું લઈને ઢાળ કરી નવું સોનું ગ્રાહક ની પસંદ કરેલી ડિઝાઈન મુજબ બનાવી આપે છે. તેઓ ઓર્નામેંટ મેકિંગ ચાર્જિસ નું ટેક્સ ઇંવોઇસ આપે છે. આ ઇંવોઇસ માં કેટલા ટકા જી.એસ.ટી. લાગુ પડે? આ સર્વિસ નો SAC 998892 લાગુ પડે કે કેમ?
ધર્મેશ પરમાર, જુનાગઢ
જવાબ: સામાન્ય રીતે સોની દ્વારા વત્તા ઓછા પ્રમાણમા સોનું ઉમેરવામાં આવતું હોય છે. જો જેટલું સોનું લેવામાં આવ્યું હોય તેટલુંજ ગ્રાહક ને પરત કરવામાં આવ્યું હોય તો લેબર (મજૂરી) નું બિલ બનાવી 5% જી.એસ.ટી. લગાડવાનો રહે. આ પ્રકાર ના વ્યવહાર માં જો થોડું સોનું પણ તમારા અસીલ માટે ઉમેરવામાં આવતું હોય તો જી.એસ.ટી. કાયદા ની કલમ 2(30) હેઠળ આ કંપોઝીટ સર્વિસ ગણાય. આ પ્રકાર ની સર્વિસમાં પણ મુખ્ય સપ્લાય લેબર ની હોય, ગોલ્ડ વેચાણ એંસીલરી હોય 5% જી.એસ.ટી. લાગે તેવો અમારો મત છે.
Tags: FAQ ON GST, GST, QUESTIONS ON GST
Previous વર્ષ 2017-18 ના જી.એસ.ટી.ના વાર્ષિક રિટર્ન તથા ઓડિટની મુદત વધારવા જામનગર ચેમ્બર ઓફ કોમર્સ એન્ડ ઇન્ડ. તથા ધ સધર્ન ગુજરાત કોમર્શિયલ ટેક્સ બાર એશો. સુરત દ્વારા દ્વારા નાણાંમંત્રીને કરવામાં આવી વિનંતી
Next ઓલ ઇન્ડિયા ફેડરેશન ઓફ ટેક્સ પ્રેક્ટિસનર્સ-વેસ્ટ ઝોન દ્વારા જી.એસ.ટી. વાર્ષિક તથા ઓડિટ ની મુદત વધારવા નાણાંમંત્રીને રજુઆત